ಐಸಿಸಿ ವರ್ಷದ ಟಿ20 ತಂಡ 2021ದಲ್ಲಿ ಅವಕಾಶ ಪಡೆದ ಏಕೈಕ ಭಾರತೀಯ ಪಟು ಸ್ಮೃತಿ ಮಂಧಾನ ದುಬೈ, 19 ಜನವರಿಹಿ.ಸ ಆಯಂಕರ್ : ಅಂತಾರಾಷ್ಟ್ರೀಯ ಕ್ರಿಕೆಟ್ ಮಂಡಳಿ ಬುಧವಾರ ಐಸಿಸಿ ಮಹಿಳೆಯರ ವರ್ಷದ ಟಿ20 ತಂಡ2021ವನ್ನು ಪ್ರಕಟಿಸಿದ್ದು, ಭಾರತದ ಆರಂಭಿಕ ಬ್ಯಾಟರ್ ಸ್ಮೃತಿ ಮಂಧಾನ 11 ರ ಬಳಗದಲ್ಲಿ ಅವಕಾಶ ಪಡೆದಿದ್ದಾರೆ. ಪುರುಷರ ತಂಡದಲ್ಲಿ ಭಾರತೀಯ ಕ್ರಿಕೆಟಿಗರು ಅವಕಾಶ ಪಡೆಯುವಲ್ಲಿ ವಿಫಲರಾಗಿದ್ದಾರೆ.ಈ 11ರ ಬಳಗಕ್ಕೆ ಇಂಗ್ಲೆಂಡ್ ಆಲ್ರೌಂಡರ್ ನ್ಯಾಟ್ ಸೀವರ್ ನಾಯಕಿಯಾಗಿ ಆಯ್ಕೆಯಾಗಿದ್ದಾರೆ. ಅದೇ ತಂಡದ ಆಯಮಿ ಜೋನ್ಸ್ ವಿಕೆಟ್ ಕೀಪರ್ ಬ್ಯಾಟರ್ ಆಗಿದ್ದಾರೆ. ಈ ತಂಡದಲ್ಲಿ ಏಕೈಕ ಭಾರತೀಯ ಆಟಗಾರ್ತಿಯಾಗಿರುವ ಮಂಧಾನ 2021ರಲ್ಲಿ 9 ಪಂದ್ಯಗಳಿಂದ 31.87ರ ಸರಾಸರಿಯಲ್ಲಿ 131.44ರ ಸ್ಟ್ರೈಕ್ರೇಟ್ನಲ್ಲಿ 2 ಅರ್ಧಶತಗಳ ಸಹಿತ 255 ರನ್ಗಳಿಸಿದ್ದರು.ವರ್ಷದ ಟಿ20 ತಂಡದಲ್ಲಿ ಸೀವರ್, ಜೋನ್ಸ್ ಅಲ್ಲದೆ ಒಟ್ಟು ಐವರು ಆಟಗಾರ್ತಿಯರು ಅವಕಾಶ ಪಡೆದಿದ್ದಾರೆ. ಡೇನಿಯಲ್ ವ್ಯಾಟ್, ಟಮ್ಮಿ ಬ್ಯೂಮಾಂಟ್ ಮತ್ತು ನಂಬರ್ ಟಿ20 ಬೌಲರ್ ಸೋಫಿ ಎಕ್ಲೆನ್ಸ್ಟೋನ್ ಕೂಡ ಇಂಗ್ಲೆಂಡ್ ತಂಡದಿಂದ ಆಯ್ಕೆಯಾಗಿದ್ದಾರೆ. ಐರ್ಲೆಂಡ್ನ ಗ್ಯಾಬಿ ಲೂಯಿಸ್, ದಕ್ಷಿಣ ಆಫ್ರಿಕಾದ ಲೌರಾ ವೋಲ್ವಾರ್ಟ್, ಮರಿಜಾನ್ ಕಾಪ್ ಮತ್ತು ಶಬ್ನಿಮ್ ಇಸ್ಮಾಯಿಲ್ ಹಾಗೂ ಜಿಂಬಾಬ್ವೆಯ ಲೊರಿನ್ಫಿರಿ 2021ರ ಟಿ20 ಮಹಿಳಾ ತಂಡದಲ್ಲಿ ಅವಕಾಶ ಪಡೆದಿದ್ದಾರೆ.ಐಸಿಸಿ ಮಹಿಳಾ ಟಿ20 ಇಂಡಿಯಾ ವರ್ಷದ ತಂಡ: ಸ್ಮೃತಿ ಮಂಧಾನ ಭಾರತ, ಟಮ್ಮಿ ಬ್ಯೂಮಾಂಟ್ ಇಂಗ್ಲೆಂಡ್, ಡ್ಯಾನಿಯಲ್ ವ್ಯಾಟ್ ಇಂಗ್ಲೆಂಡ್, ಗೇಬಿ ಲೂಯಿಸ್ ಐರ್ಲೆಂಡ್, ನ್ಯಾಟ್ ಸೀವರ್ ನಾಯಕಿ ಇಂಗ್ಲೆಂಡ್, ಆಯಮಿ ಜೋನ್ಸ್ ಇಂಗ್ಲೆಂಡ್, ಲಾರಾ ವೋಲ್ವಾರ್ಟ್ ದಕ್ಷಿಣ ಆಫ್ರಿಕಾ, ಮಾರಿಜಾನ್ ಕಾಪ್ ದಕ್ಷಿಣ ಆಫ್ರಿಕಾ, ಸೋಫಿ ಎಕ್ಲೆಸ್ಟೋನ್ ಇಂಗ್ಲೆಂಡ್, ಲೊರಿನ್ ಫಿರಿ ಜಿಂಬಾಬ್ವೆ, ಶಬ್ನಿಮ್ ಇಸ್ಮಾಯಿಲ್ ದಕ್ಷಿಣ ಆಫ್ರಿಕಾಹಿಂದೂಸ್ತಾನ್ ಸಮಾಚಾರ್